Vaimuru: Bible for 2 Peter, 2 Timothy, Colossians

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Colossians

Chapter 1

¹Paul, hu Iesu Kerisonu haivara ha'au houre hamua mainu dae mere, houre Timoti hene ha'a barara. ²Houre birioika havihoiai mikieai hovake hairavake Iesu Keriso hai houre Colossians, kava hima houre niai'i, mo hairu houre hamua mai mo mere. ³Hene hamua kopai homoro hokake, houre hene hamua Iesu Kerisonu mai, mo hene ni haihai noki di'inake.⁴Hen biriai Iesu Keriso hu dae di'a houre hu daokavakana hamua mai haihai. ⁵Ni hou dae di'a opara mo ni dae di'a opara hou pani monou monou hourai kaia pai'iri, ni birinave hou ipamere daoka hamikana homoro mikia. ⁶Hane niai hu homoro miki hai'inave hei kae upai, hou oparai korahai di'inave biriai oparai mo iparia opara himai mikie'ene,⁷Heivake homoro homoro Epaphras, ipanikinave, hene dae miki ha'a o hu homoro haihai, houre iesu Keriso mekai. ⁸Epaphras hua karikinave ipadiai'i daediai'i haveai'i,⁹Huku hu dae, hou dare hena'a biria'i oparai hou haihai mo heririape noki ni haihai. Huku hene nikamakeiai'i evere mo dae evera hakuai havaehane monou. ¹⁰ Hene noki dimakeiai nia benea hakuai'i ni peipei huriria hamua maihai mere dare huriria shori hene oparai. Hene noki niai'i hu huku ni hene dae daedairuai'i dae da'avakana miki daekoravai'i ovara diakana hamua vake.¹¹Hene nanuku nikamakei'ina beneanu hiva mo houre hiva himamiki ha'apeape kivaria kopai hane, ¹²hene nanuku dimakei'ina huku ni kopai miki hokuakana hamua mai, karikihamiaka hiva mau'u hakunave peipei makariai'i hiva miki ha'a houre parea miki.¹³Hua paihakave ha'ivirinave dipi Mainu heve mere mai hu dae hukuanu kaia pai'iri, ¹⁴hene hua'i mere dokoa himiakana, auhokamiai dipi mere.¹⁵Hu hinamu hoipe mai hamuanu havaehau, kaepeaveai heverikie peipei huririha mikinu pina ukuau, ¹⁶huku huai'i mere peipei huriria heverekinavei, kaia hupai mo kae pe'avai hinamua hoike pei mo hinamu hioape pei. Hipipiha hamua pakarana o hiva mo hananane hou pai'iri horoha henavahiki hanana hekuhoko kei'a hikihana, peipei huririamiki hu karikinavei hu haiha'i. ¹⁷Hu hunane peipei huririanu pakumereou, huai'i mere peipei huriria ha'akianavoko kei'ina.¹⁸Hu kapenu huku mikiou homoro dae hu auakinukava mo pina heverekie hu himuanu oka mere. ¹⁹Houmere hu kopaiou huku hu huirira miki huai'i dokoai. ²⁰Horou dihana huriria miki apuhemihai hanehai hukuhai mere hunane. Mai hamuana karikinave dae kekepa hu ha'apehakana hirinu haro mere . Huai'i mere hamuanu kaia upai kei'a peipeihana.²¹Pani mo nioko, haki ha'a mo mai hamua haihai kapoui'i hu mane ha'au ni huku maina'i horoudihana dae dipi huriria. ²²Kava hea'amiki hu apunamina dokoa kape hu himuha mere. Hua hou pei diheimiki hu ni ha'a dokoa'i hainimihai heva mo akuru miki ni'ihai dipi huriria mere hu paku'u, ²³kapoi nia biriha mikima henamakei, heverekavoko mo kani miki'i horoudihana pa daikia niha birihai dokoa homoro mere. Hei homoro hima hu kai'a pai'iri harau'u hevekaemioko dokoa hiki hekinave. Hei homoro hima huai'i mere nai, Paul, haivara ha'a di'inavei.²⁴He'ae miki na kopai di'ina na kukunu kani nihaihai'i, horoudihana na kape hepopo kavai dipi mere epa hikamakeiai Kerisonu hima hu kape haihai'i, houvake hu homoro daviou. ²⁵Hei homoro Davi huaimere na haivara ha'au, nai hikuha hiaki mai hamuhai mere hikunavei noro haihai. ²⁶Heivake hu aina aina homorou aumia hairamou horoudihana hairunu pani bauokonavei. Kapoi he'a'e hiki'i kavai'eremanenave huai biria haioko dokoa hikihai. ²⁷Hou pei hu horohai mai hamuana ipahekiai hu hiva hurunu baukia homoro hiki ha'ana okanai, houvake Keriso niai, hima dokoana hiva hururu.²⁸Hu heire henana kuruhoimakeia ha'au. Hene ha'a huriria kaniheinake, mo hene ha'a huriria ipahekinake dae heverane, huku hene ha'a huriria haihemia'i henavakana Kerisohai mikimiki. ²⁹Hei boha hu haihai naioko hiaki kani mo benea di'inavei hu benea hipihai naiha dihei hiaki nu hivai.

Chapter 2

¹Na dae miki nia ipariai naia die hiaki kani ni haiki kani nu haihai,mo houre Laodicea hiki,mo ha'a baromo horo nai ipapea naia'i miki (personally. ²Na hiaki di'inave huku houre homo humu bevenea homoro mihai hera'a hanevai humu dae mo pei huriana bevenea dae parea dairuai, horo hou oparai hamua mainu baukia homoro miki ipariakana, hu houre Iesu Keriso. ³Huai'i hima mo huku mo peihuriria hipihipiou dae evera mo ipa baukiau.⁴Na hei boha kuruna huku ha'a mo horo evae hamanakavakae dae korava e'eai homoro hane.⁵O mo hei oparau namiki hu norohaneapea, kava na honomo hu houre noroane.⁶Hou haihai, nia Iesu Keriso hamua haihai piria dokoane, huane monou hiki henavai. ⁷Kikipu henana moki'ihuai'i mo marea huai'i hokane, biria hikikane ipanikihei'i oparai, humu pei'i haire'ene.⁸Hou opara houre ha'a mo hu hama a'akinamiakae hei kae upana dokoai'i mo heri dipi'i hara'ahenevai evae'e, ha'ana hairu opara, hei kae upana bupu birihoihai pei huku vake, hamua Iesu Kerisonu birihoikepeou. ⁹Iesu keriso huai'i hamua mai paiokava benea hua keia kape oparai.¹⁰Ni huai'i purumiki di'inave, hu hokue pei huriria hiva mo dihana hanana. ¹¹Huai'i niko houre huku kape ei'ahareakana horoudihana kape au'a opara kava ha'ana kape oi'ha au'a oparaiapea, kava Iesu Kerisonu kape au'a oparai. ¹²Ni huane i'inave hu here ke'eanvei honomo hia'ai, mo horoudihana huane da'anavei houre pirima dokoa hamua mainu hiva dairuai'i, hou Iesu Keriso himua mere da'okanave.¹³Ni honomo himuoko kei'ane mo ni kape au'a oparaipea ni kape oiha hua di'inave ni dokoa nikuai huane monou hiki'i mo dipi akuruheaminave hene honomo hia'a. ¹⁴Hua ei'ei henave pirioko kikirioko kei'a evera ovara henehane bairimokavai koure henehana dae rikepeiou. Hua daiokanave hamai'i houre hikoko hane bakinave satauro'o. ¹⁵Hu aminu hiva heri'ihenave mo diana hanana di'inave kukunu dari opara horoi, houriahana hure di'inave horo haihai satauro'o.¹⁶Hou haihai houre, havene ha'a mo bupu pakuruai niai'i navai naviriai o here naviriai, o kapoi navai ovara dare ohia no'orea, o pura dare hokokane. ¹⁷Hei kukunu horo hu haneoko peio, kava hia'a pei monou hu Iesu.¹⁸Ha'a mo pahave'ai hua ni dae korava humu epa dari'iane mo haniuhuru havihoiai bupu akuruhane niai'i ni hima miki dairuai. Hou opara ha'a hu peipei hikirihai'i hu hoi'inave hu haneakana daki'a kavaea mau'u kape dae koravai'apea.¹⁹Hu hama piriakeiakapea huku. Hu huku mere hu kape huriria joini mo da'aro pirike pei paokanake mo pirioko kei'ina monou hiki'i, hu da'ava hu hamua hokunave.²⁰Nia himubiria huane monou hiki'i Iesu Keriso hane pei huku vake hei kae upai'i, ni hou haihai'i dokoa kae ipai'i hu biriohoiai. ²¹Pamihenavai, pa kevereai'i, pa piriai'i. ²²Hu houre hamai aukiai hu dike opara, biria dipi ha'a ipohokiai ? ²³Hei bupu horo dokoa hoiahenavai ni dae evera nihane huku houre dokoa akuru hanana. Ha'a horo dipi hama hoiakae ha'a horo akuru'u niakana ni kape.

Chapter 3

¹ Hou ha'a hamua hu dainikanave, Iesu Keriso mere hou haihai'i hiaki mo hene biria kaia pai'iri. ²Houre Iesu Keriso mai hamuanu, hiva pakara hevenu mekai kaia upai, kae upai hapea. ³He'ae miki, naia himuhane, na havaea hu hu'e'e henakana, Iesu mo mai hamuai, Iesu Keriso, hu hene huririanu dokoau huku. ⁴Iesu Kerisoha bairuoko pani, heneoko hou pain huane monou kaia upai.⁵Hou haihai homoro e'e'e, hei kae upai, dokoa ha'a huriria birirne, hinamu hinamu ekeri boha dipi dipi. ⁶Himu himu boha haihai dokoai, himunu himaheai kavae miha hanehakana, mai hamua. ⁷Hei boha boha da'ai nioko houhahanea dairuai. Hama dokoho kei. ⁸Kava he'ae miki nomo huriria miki hei opara dipi daokane, dae kunu mo dae dari, mo dae korava dipidipi ha'a hua'i, mo nomo hani mere'e kurua boha dipi.⁹Ha'a euae pahekavai nomo huririanu okai'i, hoipei haihaima ha'a heninu ipa ipa mere'e. ¹⁰Horo di'akei'ane ni ha'a no'orea hai'ane, ha'a no'orea huko hu dae koravai dokoai Hamuanu oparai miki dokoai'i. ¹¹Hou ha'a no'orea hu greek ipapea mo Jews, mo hou ha'a hu kape eia ipana mo kape eia pauha ha'a, mo pai'iri boha, mo ira ha'a, kava ha'anu hiaki dikepeou mo huai'i dae dariheriau kekepa mikia dokoa ha'au, kava Iesu houre ni dae dairuai'i mo mikie'e ha'a mikiene ha'a miki mikhai'i.¹²Haero bakero hane hamua hu hama mikinaie, mo noro hu havepe miki'i mo hu humu dairuhai'i, hou haihai'i noro hu opara mihai'i, haero bakero hanehai'i humu miki'i dihai'i, ha'a hai'i opara hima dia opara, nomo dae koravai'i haihei hikirhai'i ha'a havihoi'a opara, mo dokoa ba'audokohai'i mo epadihaiapeha. ¹³Kava horodiana hou ha'a hu dae dari di'ane ha'a mo haihai, himau hou ha'a hu no okai dipi minaihokoma hikirimanina hu have'ene, mo noro ha'a mo dipi havene, Iesu hu nomo dipi huriria have. Okumakei'ina, mo noroko horo opara di'ine. ¹⁴Opara huiria he'eapene opara huriria hai'i, hei pei hu opara barumu au'una hokuke huane hipihipia miki'i, hou haihai noro hou opara dihai'i.¹⁵Hou haihai hairu nii humu horoane dokoai'i Iesu Keriso kurua hiaki di'inamoki'i, Iesu hevake hu Mai Hamua narauma kei'ina kape monou keihai'i, mo noroko kopai boha kurune. ¹⁶Hamuanu homoro have'ene dae dairuai'i huriria miki ni'ina moki'i, ipa hima miki'i mi'ina hoku'u nomo hovake hairavake hene'e, mo noro hima miki'i ipa hekine homo dae korava, mo dokoa kava dokoa kava ha'a mo ni hovake hairavakehane horo kevere keverea horo oparai, horo homoronu hukua mo honomo hia'a kaniakana hou huku hu, hona hokana hamuanu dae mikiane. ¹⁷Pei huriria miki hu nia di'a boha. Homoro mo hiaki, pei huriria miki Iesu Keirsonu neo'o di'ine. Kopai mi'ina hoku'u mai hamu huai'i miki'i.¹⁸Haminavoko dokoa ha'ero, nomo neo'o haia'i'ine upai nomo bakero noroha monoua, hovake hu opara hananau ha'a ovaranu inamu'u. ¹⁹Bake ni hae'e dae di'ine mo boha hairapadia horohane. ²⁰ Hukua maumau, nomo maihoro haihoro hanea kurua peipei huriria epahokane, hevake Iesunu dae kopai ovara miki bohau. ²¹Mai horo, no hukua dae padari hei'iai hoke horo dae dari miki di'a oparau. Himapea homo dae korava haiheidiria boha.²²Ha'a hiaki hekavakava, homoro huriria hepahokane mai hamuanu homoro hepahokane. Nomo huirira hei kae upai'i, noro ha'ana hinamu monou padihai'i. Hovake ha'a evae heka'a hikiou. Kava dae hima oparau. Noro hamua hai kore di'ine, ²³hekara oparana nia dia boha, hiaki dae hane miki di'ine Iesu hane mo ha'a haneapea. ²⁴Ni ipau houpei nia ipadia pei Iesu hai'i mere, hoipei hana ni opara mi'ina bairu'u, hovake Iesu Keriso hu ni'a'ainiakana. ²⁵Kava opara dipi dia ha'a , huku hu opara dipi nu mu'u huakiakana hua dia pei haihai'i, mo hamua hu ipau ni dae pei miki.

Chapter 4

¹Maihoro, nomo kukunu kani dia ha'a pei hananavake mo himavake hokuramo. Naio ko ipau ni haivake Kaia Pai'iri hou.²Kani miki dia'i henava'inoki. Hoivirihai dokone hamua kopai hoku biriha'i. ³Nanuku monou hiki dia'i hene biriha'i haia'i, huku mai hamu'a hu homoronu kikau auha'i hakana, Keirso bauhokavoko homoro miki kuruha'i. Hou boha haiha'i naihoko bov'o himiakana. ⁴Nanuku di'ine na akuru eakana, na kamaiha oparai kuruhai.⁵Dae hevera'i dokoha'i hiki'i doko'a hikinu paku'u, horoudihana pani ba'ahuehai. ⁶Ni homoro pani huriria himai. Mera miki oparai himaene, huku ni ipariakanan hekera oparaima bairumahokima ha'a monou monou hunu ane'ane.⁷Hou peipei huriria haiha'i nameka'i, tychicus hu ipanakiakana hu kopai ha'a mikihou, mo hu biriamiki haivara ha'au, mo hu hamuanu kukunu kani ha'au. ⁸Naiha ho'ibirinavei dokoai hei boha hu haiha'i huku noro ipdihai hene opara, hou haiha'i nomo dae korava haiha'i bevenea homoro nakiha'i. ⁹Na Onesimus horere monou keibirinavei, biria miki mo kopai ha'a miki, huko houru. Herau heverekiei boha huriria miki horo nakiakana.¹⁰Aristarchus, naihane muru mareai doko ha'a, kapou homoro nakina, Mark huoko heire, Banabasinu hepo'a hovake hairavake haneou( noro hanana a'ma mie, huane naiane horanahikiri), ¹¹horo di'hana Joshua hu ne'o mo Justus. Heivake naiane mai hamuanu Kai pai'iri hiakidimakeike hikihou horo hia'a haihai kape eihoko ke'ina, na ha'a hima keia hikihou.¹²Epaphras kopai homoro ho'ibirinainave. Huoko pani huriria ni hima haia'i diahenana, huku ni kani oi'hai horoudihana beneha dihai mai hamuanu dae koravai'i. ¹³Hou haiha'i na hu miki'iena, huku hu ni haiha'i hiaki kani miki di'inavei, horoudihana Laoicea pokoia hiki, horoudihana Hierapolis hiki. ¹⁴Luke kapoi ha'a mikihou horoudihana ma'ia hiaki ha'au kapoi homoro ho'ibirina noroha'i Demas horere.¹⁵Hovake hairavake kapoi homoro ho'ibiriheimakeina Laodicea mo Nympha, horoudihana hu marehai oia davi. ¹⁶Hamuanu homoro have'ene dae dairuaihuriria miki mi'inamoki'i, ipa hima miki'i mi'inahoku'u homo hovake hairaveke hane'e, mo noro hima miki'i ipa hekine homo dae korava mo dokoa kav ha'a mo ni hovake haravake hane horo kevere keverea horo'oparai, horo homoronu hukua mo honomo hia'a kaniekana hou hukua hu, hone hokana hamuanu dae mikihane. ¹⁷Archippus hokidara, hinamu hoiha'i henevai hua hamuai mere miehei hiaki hua'iheai'i.¹⁸Hei kapoi homoro hu na heve mikia kikirinavei- Paul, na harihevehane bovo'o himiaka keiei boha dae kora raro. hamuanu hima kiripai.

2 Timothy

Chapter 1

¹Paul, hu haivara ha'a mo Iesu mere mo Mai Hamua' homo homoro kurueiai, dokoa kurunave houre Iesu Keriso, dae hevera mo hia'a diai'i hu kurua mere, ²Timothy, hu dae hukua homoro kani kuruma keai'i, ei ei mo hima hairu Mai Hamua mo Mere Iesu Keriso ne'o,³mo na kopai kopai mo na hima Mai Hamua, dae korava akuruane, hu houre naia dae koravai na nanuku dairuai kipere mo dare.⁴Naia dae koranave ni hinamu here, na ba'aumikidi'inave ni hinamu hoihai houhairu mai horo mere haipua'a dae kora vana humu mo biki homo nanuku kipere mo dare pani, hou pani mere horo hinamu kaei pani mere homo dae i'ima i'ima mo kopai. ⁵Na dae koravahai'inave ni pirima dokoa dairuai, houre pinamiki'i ni hairuhai'i Lois mo ni hai Eunice, mo na dae miminave mikio hou homoro houre niai'i.⁶Hou dokoa henavai biria mere, pina airu Aii Lois homo hai huko kamaia di'inave dokoa Mai Hamua hokuai diei pani he'aimiki pani dae evera koravai henavai Kaiha Hupai Mai Hamua hu himau hu heve herau dokoai, Kai Hupa Mai Hamua . Pei mo hu haihai mere. Hu hiva mo hu humu u'hairu homako makiri dae aina aina pa, koravai. Hia'a homoro kurua pani mere mere Iesu hu ni kiripai. ⁷Hamua hu kore honomo mioko hakuepeou ,kava hiva mo humu dae homoro kani.⁸Pamakiridiai Hamua Iesu Kerisonu homoro, naiai'i mereapea, Paul, hu tipura. Hei'aparau Hamuanu hiva hu homoro miahenavai durupudi'ine hu hivai. ⁹Hu houre henei dokoa miakahakunave mo dae harauma kei'ina hia'a dae. Hua di'inave, hene dae hiakiapea, kava hu dae korava hiaki mo dae korava epa. Hua hakunave hei peipei Iesu Kerisonu dairuai dare a'akia paku'u. ¹⁰Kava he'aemiki humu hu hikikanave hene dokoa ha'a Iesu Keriso. Hu houre Iesu hua ha'inave himua ei'ei mo harahanea himuape dokoa Hamuanu homoro parea. ¹¹Huku houre na auhikanave homoro hia'a kuruai'i, haivara ha'a, mo ipohokiai.¹²Homo hiaki homo birira homo makiri homo aina aina kore iviri hainave. Hena biria hou pani.¹³Biria keima hokirara dae hakipara homoro huku monoumonu nia biria'ane naiai mere, hu biria mo humu pani pani huriria Iesu painikavai.¹⁴Hima mere dae hevera painikavai. Mo kiva nikavai henabiria honomo hia'a ni kiripai.¹⁵Hua iparie dae korava . Hou pani mere Asia ha'a huriria kore mo horo dae dari di'inave , Phygelus horoko boa Hermogenes.¹⁶Hou mere na nanuku Kaia Upai mo mere Iesu na dae kopai himai di'inave mareanu ha'a huriria Onessiphorus, homu dae horo dari'ina makirimiapeou.¹⁷Hua pani mo hua ipadi'inave , hou auahakunave pani mo Rome.¹⁸Hu mere kopaimiki mo i'ima Iesunu neo'o mo havae hia'a neo'o panunu panu,hua maikarie pani Ephesus.

Chapter 2

¹Ni hou haihai na hukua he,beneari'ine hou Iesu Keriso nu hima dairuai'i. ²Nia biria peipei ha'a hara mikinu okai'i, miki'ene hou peipei ha'ai koma hipipiadi'i ha'a barumu ipekiai.³Durupu di'ine oka kani pani naiane Hamuanu mere Iesu Kerisonu hiaki ha'a hima oparai. ⁴Hiaki ha'a hu hiaki hamariakapea ,horo hiaki kuruke ha'a monou birionake. ⁵Ha'a mo hu hamahuriakapea hou bupu biriapedi'ane.⁶Hiaki kani ha'a horo pina miki da'avoko pei navakana homo hiaki pai'iri.⁷Dae korane naia kurumakeia homoro,Hamua hu peipei huririanu dae parea mianikuakana.⁸dae korava Hamua mere Iesu Keriso hu humuaka da'anave, Deivitinu ha'a avai'i mere, hipipa homoro hima no'orea naia kurunake, ⁹huku houna na homoro hima kurua ha'au, na peamikidi'inake mo noane hipirinake avapu ha'a oprai, kava Hamuanu homoro hu noane piriokokeiapeou. ¹⁰Mo na peamikidi'inake Hamuanu auakave ha'a haihai,huku hoiana horoko doka ba'au miakana Iesu Kerisoi,himuape dokoa pani huriria.¹¹Hei kurumakeia homoro hu mikimkiou .Ni naiane henia humubiriai'oka'ane huane huane monou hakadokonavakiria.¹²Heni hu homoro huriria kuruaihenamakei'ane,hene huane kapou peipei huriria kivariakana.¹³Hene pirimadokoa heridiane,hu pirima hu dokoa hu keiakana pani hurira,hu hue'emonou hamapauriakapea",¹⁴Dae koravei'ine hou peipei ,mo ei'ei kanimiki hekune Hamuanu homoro dori avaiapea,hou opara hu himapea,kava biri'a hiki monou akuriei;ine.¹⁵Ni benea hikikane ni e'emonou hureriai Hamua vakenu paku mikiniai;hiaki ha'a oprai makiripeou,hima miki'i Hamuanu homoro kuruke ha'a.¹⁶Kava dipi mo dae koravape homoro homoro hu nirahenakana evae evae Hamua.¹⁷Homo homoro hu aumana kape nake oprai pu'unukiakana.¹⁸Homo dairuai himukokeia kape mo muri dipi,homoromiki mere hamai dokoa ha'ana,kurumakei'ina humua da'ake dare hu heniheririnave mo ha'a barumunu pirimadokoa oake hiki.¹⁹Kava Hamua Mai haiepei hu hama hoihoiekapea,hopei huai homoro hu kikiriokoke'ina;" Hamua mere Iesu Keriso hu ipau hu ha'ahokakane "mo" komaima kuru'u hu Hmuanu ha'au hou ha'a ni dipi mere hamai.''²⁰hie'ae miki marea ovaraina dairuai; hou Gold mo silver dapa monouama keiapea, kava kae ,mo hiriane huoko huakeia peipei e'e'e hairamikiou, habarumu horo avioia oparai mi'ina dokoke ha'a barumu horo avioia oparaima miadokokeape. ²¹Hou haihai ha'a mo hu e'e'monou akurumikidi'ane hei dipi horoai mere, hou ha'a hu avioia dapariakana, huku hoiana hu e'emonou daeri'inave, mo hu miki ovarau ha'ai, mo hu hipipiau hiaki hima hiki diai.²²Iutunu makiri dae ka'a kanidi'ine hia'a ha'a daruai, pirima dokoa hu dae, mo kapoi humu akurieana Hamua mere Iesu Kerisonu neo'o horama keiai ha'ahokane.²³Homoro dipi vake biria kani ane ane pa biriai bairumokine, ipari'inakei horo dae dari vo'ehakana.²⁴ Kava Hamuanu hiaki ha'a hu dae dari hamamiakae, hu opara e'eriakana horoai, hipiau ipekiai, mo kevere kivariai. ²⁵Hu koana henemanea hiki ni homoro ha'a hananea oparai, mo Hamua Mai huoko miahekuakana opara dipi havea haneai miki iparia, ²⁶ha'a horo homo dae korava hanieiakana homo omaro'o himunu terepimere hareai, hou horo heperioko kei'ina hu dae korava dioiai.

Chapter 3

¹Kava ipa di'ine. Hei dae korava pania ei ei dimahane ane pani dipi haniakana. ²Ha'a horo homo nane'e dae hima'eakana , mo ni dae di'akana , hua monou inuiniu di'ane biria dipi hae'ero bakero hane, dokoa hima ovara mikiapea.³Kae upanu dipihou, himamiki'i kivariapeou, opara dipi homo e'emonou nia hanaka'ane dokoa dipi mere, hima ha'ma dae diahape. ⁴Dokoa o'adakia , dokoa dipi, dae korava dipi dipi, hou dae korava hu Hamuanu dae korava'pea.⁵Horo Hamua oparai dokoai, kava hu hiva hane hipihipiapea, bairune horoai mere. ⁶Kiva hekane , koma hikirimane'e marea dairuai, keia peipei huriria mo dokoa dipi ha'ero koma himaheima, hu dipi mo koma huku heiokoma henakei'i mai'ia dipinu kapeai. ⁷Pani huriria dae hevera mi'inamakei'i,⁸Kava horo dae hevera monou'u Jannes mo Jambres horere da'avaka Moses boha haira'enave, hou ha'a horoaboha haira di'inave miki haihai. Ha'a homo huku mainanu dipi mere. Horo diakei'ane dae hevera mau'ou honomonu dokoai'i maikaria opara. ⁹Kava horo Hama mikie'ehenavakae, huku homo opara hu himapea, hou pai'iri hora die hanei opara haihai.¹⁰Kava ni,na dae korova miki'ima epa hikae ni'emonou ni biria hima dike hakipara hoi'ine biria pani pani ba'aunu durupu, ni dae mikio hemamikia kivarimakeiai, ¹¹dipi pani, durupu pani, mo niai heverekie pei Antioch, horoi Iconium, mo Lystra hai. Naia heria'enave dipi pani. Homo huririanu okai, Iesu hu nai monou dokoa hikunave. ¹²Hou ha'a huriria horoa Hamuane dae koravai doko'ane horoko dipi pani auhokuakana. ¹³Hou himunu dipi ha'ahokakane dae korava dipi dipi hiki horo henavakana dipi mikidiai, ha'a homoro hepoma herauma hekiai horodia keiane ha'a dipi hera'henavai .¹⁴kava ni hu, dokoramo hou nia iparie mo miki'i mikiene. Ni ipau ni koaima iparie. ¹⁵Ni ipau ni mau'u pani ni ipau havapu kikiriai. Hei pei horo ni oka kai'ikiakana ne'o bukai ni pirima dokoa Iesu Keriso.¹⁶Bukai keia homoro huriria Hamuana dae koravi di'inake. Hia'a homoro huririamiki dae koravi pe'evea henavai, huku hu himau ipokiai,¹⁷miki haihai mo hanana haihai horodiakei'ane dokoa hima ipakiai Hamuanu ha'a horo mikie enave pei huriria miki hiaki himamiki dihai'i.

Chapter 4

¹Na benea homoro hikina deko mere Mai Hamua mo Iesu Keriso, koma ha'akinimima bupu dokoai mo himuai, hu hiva pai'iri. ²Homoro hekine, karikikariki di'inakei pani hima pani dipi, miki'e bairune, mo kuruai bairune, homoro kani huriria, hiva henakei'i, ipa ipa hekike ha'a,³Pani hu haneakana ha'a horo ipahekia kiri heririakana. Hopeinu haihai horo kapukiakana homonane ipahakinavai homo dae hokokane, kohama huru'u keporo hivirihiviri homu dae biriai. ⁴mi'inadoko'o, himai'i hu miki hoima homo biria u'urukaemina homo biria hamamiki diokokei'ina mikiai mere,mo keroki'inave harunu oparai. ⁵Kava ni, dae dario pei pei huririamiki.Durupu di'ine okakani; Hamuanu haivara ha'a na hiaki di'ine; ni paiokava eri'eai.⁶Na hipihipiau horokavai ereai. Naia hena'a dare hu amahane. ⁷Na hiaki hima di'inave naia oie pani; na dokoa eri'enave; na pirima dokoa pirirkokei'inave. ⁸Ha'a akuru hikia haike huku kaukau hu ka'ikiokoke'ina nai haihai' hou Hamua, ha'a akuru hiki bupu, hu hikua kana hou pani'i, mo nai monouapea, kava hou hu oparai daeriahiki.⁹Ni benea di'ine hanea na havepe hemamikia. ¹⁰Demas nai have'inave. Hu hea'ae mikinu kae haihai nai have'ioko henenave Thessalonica. Crescens henanave Galatia, mo Titus huoko henanave Dalmatia.¹¹Lukua monou pokoinave naiane. Mark hora'a horaina naia'i huku hu miki haneo na hiaki'i. ¹²Tychicus hu naia ho'ivirinave Ephesus. ¹³Naia have'e hanu'u haia dokoke kapua have'enave Troas houre Carpusiane, mi'inahane'e nia hane'ane, mo animarana kapea hokavokokei'ia buka ovara.¹⁴Alexander pei kani hiaki ha'a opara Himunu dipi opara naiane bairumahokinake. ¹⁵Hamua hu bairumokiakana hai'i hua dike dipi mere. Ni pani huriria ninane ei'ei di'ine dae dari mere huai'i, huku hu hene homoro hima miki'i kurunake, ¹⁶Na pina baruru mere, ha'a mo hu naiane oiepeu. Kava ha'a hurira nai have'inave. Kava hou pei hama akoakapea bairumokia kapea horoai.¹⁷Kava Iesu hu naiane o'inave mo benea miakahikunave, huku nai haihai mere, naia kurumakei'a homoro dipi'i miokoma'erenave, mo hou ha'a dipi hiki horoa biriai, hovake na hiara rorokonu ani mere dainikava kana. ¹⁸Hamua hu nai kivahikavakana Himu dipiai mere mo hu nai dokoa miahikuakana hu Kaia Pai'iri dairuai'i. Huai'i hu parea hou pani huriria mo pani ba'au, miki. Mikio.¹⁹Greet Priscilla mo Aquila, mo Onesiphorusnu marea dairuai. ²⁰Erastus hu pokoinave Corinth, kava Trophimus naia have'enave Miletusi'i. ²¹Ni opara hikikane kavaeanu deko mere'e hanima, Ebulus hu ni hairu miakanukunave, mo Pudens, Linus, Claudia, mo doropai ha'a huriria. ²²houre Hamuanu hono mo niane. Hima niane.

2 Peter

Chapter 1

¹Saimon Pita, Iesu Kerisonu hiaki mo haivara ha'a koaimamioko doko'a hou biriha hima hene oparai, biriha Mai Hamua mo mere Iesu Kerusonu hima oparai.²Hima hururu mo dae kekepa beneha ehai nia'i Mai Hamua horoudihana Iesu hene Hamuhanu dae heverai.³Peipei huririha haia'i dae beneha hu Kaia Pairinu dokoha haihai'i mo Hamuanu opara hu mioko hakuoko keina hamuanu hevera'i hu hiva hururu mo vapara miki mere dae haraunavei.⁴Houmere, hu miaka hakunavei mikihainava homoro vapara vapara mo beneha miki, hou huai'i mere nihoko oka miakana Kaia Pairinu oparai, ni kae peavanu dipi ovara ovara mere daikinavei dae korava dipi dipiha hevere kavei boha mere.⁵Kava hei dae korova haiha'i,hu himamiki opara di'ine hima opara apuai, ni biriai; horourihana hima opara apuai heverai .⁶Heverai apuai ninane'e kekepa dokoha; ninane'e kekepa dokohai apuai dipi hoi'inikava; dipi hoi'inikava apua Hamuanu oparai; ⁷Hamuanu opara apuai hovakehairavake humu dokoai'i; hovakehairavake humu dokoha apuai humu'u.⁸Hipihipiha hei opara huririha hua niai keiane mo niaima ovara di'i, ni hama kono dihakae o miki haihapema diakae hene Hamua Iesu Kerisonu dae heverai.⁹Kava koaima have'e hei opara huriria hu hinamu umau mohuoko hinamu apuhau, hu dae muruhou hu heni opara dipi mere ama akuru'e.¹⁰Hou haihai, na hovake haraivakehane, noro dae narauhoko keia boha mo aunakavoko kei boha mikiheai dae korava hu hima oparai di'ine, huku noroha houpeima di'i, noroho haripaku hiri'i hama duhakae.¹¹Houhaihai hei opara bohai marimari miki'i auhokaniha kana kikahu hikirima henavai hene Hamua mo dokohanu Mai Iesu Kerisonu ei'eipe pairi'i.¹²Houhaiha'i na pani huririha dae koramanikima keiakana hei peipei huririha miki, ni ipaha dioko keina, mo ni benehau hea'e nia mioko keia miki'i.¹³Kava naiha dae kora'a boha hu hananau naiha hei harikupu dairuhai'i pokoia pani,ni hanana ni'i-a henava'i dae koramanikihai oparai.¹⁴Huku na ipau hei harikupu haihai i'a pani hu havihapeou,hene Hamua iesu keriso hua hiki'i kaei'i opara'i.¹⁵Kava naioko na kamaiha hiki'ikavakana naiha havenioko deko ni hei peipei dae koramakeihakana.¹⁶ Huku hene hohuai'i henavepeou dae pareha miki'i hiki'ikavei hairu homoro heneha ipanakiei pani Hamuanu hiva mo Hamua Iesu Kerisonu haneha,kava hene hinamu ha'au hu Hamua marihane hivai'i. ¹⁷Huku hu hiva mo hima Mai Hamuha'i mere mi'inavei hou boha kiri mihoiaka hanei boha na Hamua Marihanenu himai'i kurunavei,''Heivake na humu Hukuhau ,huane na kopai mikihou. ¹⁸Heneko hene huririha birinavei heikamuri kiri Kaia Pairimere mihaka dirimanenavei heneha huane oiane hia'a hakapu'u .¹⁹Huku miki miki ipahakioko keina pani paku heverekioko boha, horourihana ni himamiki'i birihoihakana hiahu parehana muru mako parekike keike oparai, henavirihai dareha dirike oparai horourihane pikuku ha inake oparai ni humu'u. ²⁰Pei huririhanu hupai ni ipariakeiai kuruoko keia Hia'a homoro hu ha'a monou hu e'e dae korava merema hemiokavoko keiapea. ²¹Huku homoro hu ha'a nu dae korava merema miakama hanepea, kava ha'a horo Hamuanu hima mere kurunave,Hia'a Honomo heravaka henave bohai'i.

Chapter 2

¹Euhae euhae haivara ha'a horo haninavei ha'ai, horoudihana ipokia ha'a euhae euhae horoko hanehakana nia'i.Horo baukihamiki miahanekana horohane onikava dae korava dipi,horoudihana horo heravaka hanei maivake.Horo hemamikia miokohanemakeina dipi homonane. ²Hairamiki horo hima oparai hoihai'i henavakana,horoudihana horohaimere boha mikivake dipi'i kuruheihakana.³Homu hanipu dairuhai horo boha dipi dipi nira'a dokohakana.Horo daihekava homoro hu henimiki'i haninavei horoudihana horo oekava eieihapea.⁴Mai Hamua hu opara dipi haneru huririha haveipeou. Kava hu darahuemiai dirimanenavei hi'au pairi'i noha bovo'ohemiaka murumiki'i henaviriai boha beve'eoko pani'i. ⁵Kapoi hu heni kaepehava have'ei peou. Ai hu Noahnu dokoha monou daiokahominavei,opara hanananu ipokia homoro ha'a, huane ha'a kaupu baremo Hamuana hereharu miaka hanei pani dipi kae hupai. ⁶Mai Hamua hu Sodom mo Gomorrahne pairi miemiaka dirinavei hiau hopo'o horourihana daihekanavei dipimiki'i hipipiha dipi dokoha dokoa hikiha'i heverekioko havaenu opara.⁷Kava opara hima ha'a Lot haiha'i,biriha dipi mo bupu paua hana oavaka dokonavei. ⁸Houhaiai hou opara hanana ha'a hu,horohane miki dokonavei dare huririha,hu opara hanana dae mere dipi ipa di'inavako hua hoihako oparai mo hua birihako homoro kiri'i.⁹Hamua hu ipau honomono dokoai dokoa hiki dipimere daiekavai mo opara dipi ha'a kukunu miahekuai boha veve'eoko pani.¹⁰Heivake hu mikiou kapenudae korava dipi dipi mo hanana dokoa.Hiviri dokoa mo homu e'e himadia daekoravai dokoa hiki horo korehapea ha'a hima hikinu neo ova.¹¹kava haneru haivara mo beneha ovara miki horo mikeha peou.¹²Kava hei peipei huririha miki hu biriha dipi a'uri oparai,karikiemioko keina muru marehai hepiria horourihana dipi ovara hevere kavai.Hipihipiha,horoha kuruha kava dihakana, kava homo huririha horoko houdipi huaimonou oekavakana. ¹³Horoha dimakeia dipiu kavane miakana. Horoha dae koraha opara pokoiha hima dare duhai hu kopaihou. Horo okoro okorou, hava havo opara haihai Haiai kopai dimakananihane purihadimakeinae.¹⁴ Horo amina hinamu ovarau horoudihana horo opara dipi dakiheminake dipi dihai horoudihana hamu dae hu benehau ha'ana hima ha'a hahokavai. horo dip[i haiheoko keia hukua daehau.¹⁵Horo kapeha himavake haveoko keina horoudihana horo aina aina opara Beor nu hukua Balaamun deko'o heihua henava,opara dipinu kavane mihai daedioko.¹⁶Kava hu ipadihakana hu opara dipiha hu daiokavoko boha momoha a'uri hua ha'ana kamuri kiri miki homoro kurei bohana hamuanu hiaki ha'ana dae korava houa peomia.¹⁷Hei ha'a horo herepe harohau horoudihana maruruha miokohena hururu oparau.¹⁸Homo kuruha hu dipimikihane kurunake, horo ha'a dakihemiha opara di'inake homukapenu havohavo dokohai horo dakihemiha opara huoko di'inake hou dipimere kore hareke hiki ba'ohemiha'i .¹⁹Miki'i hai'inava homoro hekinake kukunupe doka mo kopai dokohai kava horomiki horo dipi huririhana kukunu kani'i dokoha hikiou. Hou mere kapoi hou peiha mu'u he'ie bohana hou pei hu kukunu kaninu hiaki ha'a di'inavei.²⁰Kava horoha hou pani kae pehavana opara dipi mere harehokivrihamere. hene Hamua mo dokoha miaka hakuhei ha'a Iesu Keriso honu dae hevera'i,Kapoi'i horo kekemokiha'i bairuna hou dipi mere, horoudihana hareha'i henavakana hou dipi mere,pani eiei opara hu dipimiki di'ina pinapaninu opara mere. ²¹Himamiki dihai hokana horoha opara hanana dokoha paua dia kapoi ipadiaia daikiha'i horo hekuhei hia'a bupu mere.²²Hei haipu homoro hu miki heverikoko keina horoha'i; ''Horoko hu bairuhakana hu pee'e, horoudihana here hekioko keia auri hu baruhakana kae apai'i.

Chapter 3

¹Na umu pairi hevakena kikiria dare bakeo noroai'i,Noroa dae'e koravai'i. ²Nhoure homoro daee koravai'i kurunave hamuana hokinave.³Noro ipa dirara pania uma'a diane omoro euae euae haneokamo.⁴Horo kurua kana hikana kuruevoa hamuana hanea,hou'u pani'i mere hanina moki peimo'o heriau,pei'i huriria ua'a keia oparai monou'u.⁵Horo pei'i huriria dae'e hai'i diakamo;Horo ipa diakana Hamua hamahaneo kae,hoaiou kae'e hu'u here mere heverekinave,kapoi herea hu'u Hamuana homrou. ⁶Hei'i horurku keiane,kae houa oava herea. ⁷Kapoi heai'i pani kae'e hu'u hiaua nvakana, dokoa dipi hiki ane.⁸Kava pei mo'o dae pahaidiai nahumu pairie noro pani hima mo'o noro Hamuane houa dokoa akoape aumia,dare monou oparai. ⁹Hamuana kurua hu'u hema pea ho kevere apea hu'u ni humuou.¹⁰Huku Hamua hu'u havapu ha;a oparai haneakana pani hupa hu'u kiri hovara diakana pei huriria hiau'uo navakana.¹¹Pei uriria ua'a daria oparai, hana niko heire.¹²Birina makei mo'o dae koranamakei. Hamuana hanea pani. ¹³ Huku hua kurnave kea norea mo'o pani norea. Hima hikia dokakana.¹⁴Houre, naumu hikie nia hei haruku, ninane'e niamonou'a akurudi'ine hu paku'u,ni dae kekepai.¹⁵Niko, hoimakeiraro Hamuana haneane huku hene hunu hukua mo Paul hua kikirihaka nikunavei. Houre Hamuana hokuei dae hevera heipei kuruhai.¹⁶Horoudiha kuruhaka kikirinavei horoahi'i heipei hu'u.¹⁷Houhaiai na humu hikie noroko ipadi'ine haruku hei hia'a paku mere dipi hiki heiraro.¹⁸Kava homakeiraro hairu'u mo dae heverai'i hene Mai Mere hane homo hururuane hoimakeihai'i houre'e homo ika pani.